Forside Presse og nyheder Artikler Artikelarkiv Nyheder 2013 Juli 2013 Region Syddanmark får europæisk elite-status for at sikre borgerne et sundt og aktivt liv
Region Syddanmark fik tre ud af fire mulige stjerner ved ceremonien i Bruxelles.
Region Syddanmark får europæisk elitestatus for at sikre borgerne et sundt og aktivt liv
01-07-2013 | Af Astrid Westergaard
1. juli udnævnes Region Syddanmark - som den første region i Danmark - til europæisk referencested for aktiv og sund aldring. Det placerer regionen blandt eliten af europæiske regioner, blåstempler regionens fokus på sundhedsinnovation og kan skabe flere syddanske arbejdspladser.
Region Syddanmark er hermed udnævnt til en europæisk mønster-region inden for sundhedsløsninger, der skaber sammenhæng for borgerne og bidrager til en god aldring.
Et konkret eksempel på det er Shared Care Platformen. Den understøtter det samarbejde mellem den praktiserende læge, kommunen og sygehuset, som fx patienter med kroniske lidelser ofte har brug for.
Ved udnævnelsen blev de europæiske referencesteder belønnet med mellem en og fire stjerner alt efter, hvordan deres best-practice ligger i forhold til Europa-Kommissionens retningslinjer. Og Region Syddanmark placerede sig flot med tre stjerner. Ingen regioner modtog fire stjerner.
Med udnævnelsen lægger Region Syddanmark sig nemlig i førerposition i forhold til at indgå i vigtige samarbejdsaftaler med andre europæiske regioner og organisationer.
Og når Europa-Kommissionen tager initiativ til andre aktiviteter inden for området aktiv og sund aldring, har Region Syddanmark demonstreret sin styrke på området.
Læs bl.a. om hvorfor Europa-Kommissionens næstformand Neelie Kroes sætter pris på Region Syddanmark på Europa-Kommissionens hjemmeside: http://europa.eu/rapid/press-release_IP-13-633_da.htm